
A Beregszászi járás természeti erőforrásainak turisztikai szempontú kvantitatív értékelése

A Beregszászi járás alapvetően változatos természeti és kulturális adottságokkal jellemezhető. Legfőképpen ennek köszönhetően jut nagyon fontos szerephez itt az idegenforgalom. A statisztikai adatok sajnos nem tükrözik hűen a turizmus helyzetét, sőt azzal ellenkezően csökkenő tendenciákat szemléltetnek. Az ágazat továbbá a spontán fejlesztések miatt sem tud dinamikusan fejlődni a térségben. A dolgozat legfőbb célja így egy olyan, négyzetkilométeres bontásban, kvantitatív értékelés alapján készült adatszolgáltatás, mely nem csak bemutatja a Beregszászi járás természeti adottságait idegenforgalmi szempontból a modern kvantitatív eszközök segítségével, de elősegíti annak felhasználását a célirányos turisztikai fejlesztések megvalósításában is. A rendelkezésre álló információkat a jövőben tovább bővítem a térség vidékfejlesztési szempontú kvantitatív értékelésének elkészítésével is, mely a továbbiakban komplex fejlesztési irányokat adhat a térség fejlesztése szempontjából.



